Hlame - e swantšhitšwego e fofa - pheletšo ya tlhago ya kgolo le lebelo. Ke nonyane ye maatla yeo maoto a yona - a laeditšwego bjalo ka lerumo le thoka - a e thuša ka mešogofela go tsomeng ga yona gammogo le tšhireletšong ya yona. Ke morongwa wa magodimo gomme e sepediša mogau wa yona lefaseng, ka tsela yekhwi ke seka sa bogolo bja Modimo. Maphego a yona ao a kuketšwego godimo ke seka sa go hlatloga ga setšhaba sa rena, mola e bile e re fa tšhireletšo ya yona. Motšweletši ke motho yo a iphepago, yo a tšweletšago, yo a itaolago, yo a šomago ka maatla, yo a nago le moya wa setšhaba le gona yo a nago le boikarabelo. Motšweletši o tšweletša lehea, sonoplomo le swikiri ka seetša sa letšatši! Kgoro ya Setšo le Bokgabo e mema maloko a setšhaba go šišinya maina a batho bao ba tlago šoma bjalo ka maloko a Khansele ya Maina a Mafelo ya Afrika Borwa. Khansele e tla ba le maloko a go se fete 25 mo e lego gore 12 ke baemedi ba diprofense, Posokantoro ya Afrika Borwa, Bolaodibogolo: Ditekolo le Go dira Mebapa le Boto ya Dipolelo Ka moka Tša Afrika Borwa.